cyanic-selkie/wikianc huggingface dataset:
கருப்பின இயற்பியலாளர்களுக்கான தேசிய அமைப்பு
வரலாறு
1973 ஆம் ஆண்டு பிஸ்க் பல்கலைக்கழகத்தில் ஆர்வமுடைய இயற்பியலாளர்கள் குழு கூடி, சிறப்பு மிக்க மூன்று ஆப்பிரிக்க–அமெரிக்க இயற்பியலாளர்களுக்குச் சிறப்பு செய்தனர்.]]. இவ்வமைப்பு 1977 இல் மார்கன் மாநிலப் பல்கலைக்கழகத்தால் உருவாக்கப்பட்டு வால்டர் ஈ. மசே, ஜேம்ஸ் தவேன்போர்ட் ஆகியோரால் மேலாளப்பட்டது.
செயல்பாடுகள்
உலகளவில் இயற்பியல் சார்ந்த செயல்பாடுகளில் ஈடுபடுவதே இதன் முதன்மை நோக்கம். நோபல் பரிசாளர் அப்துஸ் சலாம் இவ்வமைப்பின் தலைவராக இருந்தார். சார்லஸ் பிரௌன் இவ்வமைப்பில் உறுப்பினராக இருந்தனர். இவர்கள் இணைத்து EBSI எனும் அமைப்பை ஏற்படுத்தினர். இவ்வமைப்பு அறிவியல் தொழில்நுட்பம் சார்ந்த கூட்டமைப்பை ஆப்பிரிக்க, அமெரிக்க நாட்டு இயற்பியல் அறிஞர்கள், பொறியாளர்கள், தொழில்நுட்பாளர்கள் ஆகியோரை ஒருங்கிணைத்து மனித ஆற்றலை மேம்படுத்துவதே ஆகும்.
குறிப்பிடத்தக்க உறுப்பினர்கள்
நீல் திகிராசே தய்சன் உரொனால்டு எல். மாலெட் ஆகியோர் இக்கழகத்தில் இணைந்திருந்தனர். சர்லே ஆன் ஜாக்சன் இதன் தலைவராக இருந்தார். 2022 ஆண்டில் கக்கீர் ஒலியூசே தலைவராக இருந்தார்.
வெளி இணைப்புகள்
பகுப்பு:இயற்பியல் அமைப்புகள் பகுப்பு:ஐக்கிய அமெரிக்க அமைப்புகள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
எசுமரால்டா மல்லாடா
எசுமரால்டா எருமினியா மல்லாடா இன்வர்னிழி (Esmeralda Herminia Mallada Invernizzi) (பிறப்பு: 10 ஜனவரி 1937) ஓர் உராகுவா வானியலாளரும் பேராசிரியரும் ஆவார். இவரது அறிவியல் புலப் பங்களிப்புகளுக்காக, ஒரு சிறுகோள் இவரது நினைவாகப் பெயரிடப்பட்டுள்ளது.
வாழ்க்கைப் பணி
இவர்1952 அக்தோபர் 16 இல் போச்சின்டெசுட்டாவின் அழைப்பின் பேரில், உராகுவே நாட்டு பயில்நிலை வானியலளர் கழகத்தை நிறுவ பணிபுரிந்துள்ளவர்களில் ஒருவராவார். இவர் 2015 இல் அக்கழகத்தின் தலைவரானார். பன்னாட்டு வானியல் கழகச் சிறுகோள் மையம் 2015 இல் செவ்வாய்க்கும் வியழனுக்கும் இடையில் வட்டணையில் இருந்த ஒரு௵இறுகோளை இவரது நினைவாக [[16277 மல்லாடா எனப் பெயரிட்டுள்ளது.  இதுதான் முதன்முதலில் ஒரு சிறுகோளுக்கு உராகுவா நாட்டுப் பெண் பெயர் இடப்பட்டுள்ள நிகழ்வாகும்.
வெளியீடுகள்
ஜூலியா ஏஞ்சல் பெர்னான்டசுவுடன் இணைந்து மல்லாடா வெளியிட்ட பணிகள்:
வெளி இணைப்புகள்
பகுப்பு:1937 பிறப்புகள் பகுப்பு:வாழும் நபர்கள் பகுப்பு:உருகுவை வானியலாளர்கள் பகுப்பு:உராகுவா பெண் அறிவியலாளர்கள் பகுப்பு:உராகுவா கல்வியாளர்கள் பகுப்பு:உராகுவா பெண் கல்வியாளர்கள் பகுப்பு:பெண் வானியலாளர்கள்
பண்டரிபாய்
பண்டரிபாய் (Pandari Bai; 18 செப்டம்பர் 1928 - 29 சனவரி 2003) தென்னிந்தியாவைச் சேர்ந்த திரைப்பட நடிகை ஆவார். இவர், கன்னடத் திரைப்பட உலகின் முதற் கதாநாயகியாகக் கருதப்படுகிறார். கன்னடம், தெலுங்கு, தமிழ் ஆகிய தென்னிந்திய மொழித் திரைப்படங்களில் நடித்துள்ள பண்டரிபாய், மொத்தமாக 1000 திரைப்படங்களில் நடித்துள்ளார்.
மேற்கோள்கள்
பகுப்பு:1928 பிறப்புகள் பகுப்பு:2003 இறப்புகள் பகுப்பு:கன்னடத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள்
பஞ்சகுலா சட்டமன்றத் தொகுதி
பஞ்சகுலா சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது அம்பாலா மக்களவைத் தொகுதிக்கு உட்பட்டது.
வேம்பற்றூர்க் குமரனார்
வேம்பற்றூர்க் குமரனார் சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை அகநானூறு 157, புறநானூறு 317.
பஞ்சகுலா சட்டமன்றத் தொகுதி
தொகுதிக்கு உட்பட்ட இடங்கள்
இந்த தொகுதியில் பஞ்சகுல மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
வேம்பற்றூர்க் குமரனார்
அகம் 157 சொல்லும் செய்தி
பிரிவைத் தாங்கிக்கொள்ளக்கூடியவர்க்கு அவர் தன் பிரிவைச் சொல்லட்டும். என்னிடம் சொன்னால் அது என் நெஞ்சைத் தின்றுவிடும், என்கிறாள் தலைவி.
பஞ்சகுலா சட்டமன்றத் தொகுதி
சான்றுகள்
பகுப்பு:பஞ்சகுல மாவட்டம் பகுப்பு:அரியானா சட்டமன்றத் தொகுதிகள்
வேம்பற்றூர்க் குமரனார்
அகம் 157 சொல்லும் செய்தி
அரியல் அரியற் பெண்டிர் செங்கண் ஆடவர் பதுக்கை கோங்கு அதிரல் கானயானை அருஞ்சுரம் அதனால் தலைவி கலங்குகிறாளாம்.
வினையழி பாவை
இந்த வியழி பாவை போல் அழகு அழிந்து நான் மனையிலேயை வாழமாட்டேன், என்கிறாள் தலைவி.
புறம் 317 சொல்லும் செய்தி
வலிமை மிக்க ஆண்மகன் ஒருவனைப்பற்றி இந்தப் பாடல் சொல்கிறது.
பகுப்பு:சங்கப் புலவர்கள்
மண்டபம் விசுவநாதன்
மண்டபம் விஸ்வநாதன் ராமநாதபுரம் நகரில் 1957 ஆம் ஆண்டு பிப்ரவரி மாதம் சன்முகவேலு-களஞ்சியம் தம்பதிகளுக்கு மூத்த மகனாகப் பிறந்தார்.ராமேஸ்வரம், ராமநாதபுரம், மதுரை, விருதுநகர் விழுப்புரம், புதுச்சேரி ஆகிய மாவட்ட தலைநகரங்களில் தினமணி நிருபராகப் பணியாற்றினார். தற்போது பிரபல நிறுவனகளுக்கு மாத இதழ்கள் தயாரித்து தரும் பொறுப்பாசிரியராக உள்ளார். சென்னை தாம்பரத்தில் வசிக்கும் இவருக்கு இரு மகன்கள் உள்ளனர். மதுரை மாவட்டம் தே. கல்லுப்பட்டி காந்தி நிகேதன் ஆசிரமத்தின் நிறுவனர் மறைத்த கா.முனியாண்டி இவரது தாத்தா. மதுரை மீனாட்சி மிஷன் மருத்துவமனை நிறுவனர் டாக்டர் சேதுராமன், எம்.ஜி.ஆர் பல்கலைகழக நிறுவனர் ஏ.சி.சண்முகம் ஆகியோரின் அரசியல் ஆலோசகராக உள்ளார்.
பகுப்பு:தமிழகப் பத்திரிகையாளர்கள் பகுப்பு:1957 பிறப்புகள்
என் இதயராணி
என் இதயராணி (En Idhaya Rani) எஸ். எஸ். விக்ரம் இயக்கத்தில், 1993 ஆம் ஆண்டு வெளியான இந்தியத் தமிழ்த் திரைப்படமாகும். சி. கட்டாணி தயாரிப்பில், எஸ். எஸ். விக்ரம் இசை அமைப்பில், 5 பிப்ரவரி 1993 ஆம் தேதி வெளியானது. ஆனந்த் பாபு, கீதாராணி, சந்திரசேகர், சார்லி, எஸ். எஸ். சந்திரன், டெல்லி கணேஷ், கோவை சரளா, எம். என். ராஜம் மற்றும் பலர் நடித்துள்ளனர்.
நடிகர்கள்
ஆனந்த் பாபு, கீதாராணி, சந்திரசேகர், விஜி, சார்லி, எஸ். எஸ். சந்திரன், டெல்லி கணேஷ், கோவை சரளா, எம். என். ராஜம், ஷர்மிலி, டைப்பிஸ்ட் கோபு
கதைச்சுருக்கம்
மனநலம் பாதிக்கப்பட்ட பெண்கள் செல்லும் வண்டியின் சக்கரம் பழுதடைவதிலிருந்து படம் துவங்குகிறது. வன அதிகாரி சேகர் (சந்திரசேகர்) வந்து உதவி செய்கிறார். அப்போது, அந்த பெண்களில் ஒருவளான கீதா மட்டும் தனியே விடப்படுகிறாள். அவளை பார்த்துக்கொள்ள இயலாத சேகர், ஓர் ஆசிரியை வீட்டில் விடுகிறார். சில நாட்களுக்கு பிறகு, கீதா காணாமல் போன விளம்பரத்தை சேகர் காணநேரிடுகிறது. கீதாவை அவள் குடும்பத்திடம் கொண்டு சேர்கிறார் சேகர். கீதாவின் மாமியார் (எம். என். ராஜம்) அவளை மிகவும் வெறுக்கிறார். மேலும், சேகரை திருமணம் செய்யச்சொல்லி வறுபுறுத்தி, திருமணமும் செய்துவைக்கிறார். வேலை பார்க்க காட்டிற்கு சேகர் சென்ற பின்னர், கீதா விபத்து ஒன்றில் சிக்கி மீண்டும் காணாமல் போகிறாள்.
அந்த வண்டியை ஓட்டியவர் சந்திரசேகர் (டெல்லி கணேஷ்) ஒரு மருத்துவர். அவர், கீதாவிற்கு அடைக்கலம் கொடுத்து, நோயை குணப்படுத்தி நல்ல பெண்ணாக மாற்றி, தன் இறந்த மகளின் நினைவாக கீதாவுக்கு ராணி என்று பெயர் வைத்து சொந்த மகளைப்போல் பார்த்துக்கொள்கிறார். அந்நிலையில், ராஜா (ஆனந்த் பாபு) ராணியை காதல் செய்ய, இருவருக்கும் சந்திரசேகர் முன்னிலையில் திருமணம் நடக்கிறது. பின்னர் ராஜாவும் ஒரு வன அதிகாரியாகிறான். சில மாதங்களில் அவர்களுக்கு ஓர் ஆண் குழந்தை பிறக்கிறது.
என்றாவது தன் கீதா தன்னை வந்தடைவாள் என்ற நம்பிக்கை கொண்ட சேகர், தனது பள்ளித் தோழி பானுவின் காதலை நிராகரிக்கிறான்.
ஒரு நாள், ராணி, அவளது குழந்தை, சந்திரசேகர் தொடர்வண்டியில் செல்லும் பொழுது, விபத்துக்குள்ளாகி பல பயணிகள் இறந்துவிடுகிறார்கள். அதில் ராணி காணாமல் போக, அவள் இறந்து விட்டதாக கருதுகிறார் சந்திரசேகர். பின்னர் என்னவானது என்பதே மீதிக் கதையாகும்.
ஒலிப்பதிவு
இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் எஸ். எஸ். விக்ரம். மேலும் பாடல்களின் வரிகளையும் அவர் எழுதினார்.
மேற்கோள்கள்
பகுப்பு:1993 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1993 திரைப்படங்கள்
ரசீத்தல்தீன் அமாதனி
ரசீத்தல்தீன் தபிப் என்பவர் ஈரானை ஆண்ட ஈல்கானரசு அரச மரபில் வரலாற்றாசிரியர் மற்றும் மருத்துவராகப் பணிபுரிந்தவர் ஆவார். இவர் அமாதான் என்ற இடத்தை பூர்வீகமாக உடைய பாரசீக யூத குடும்பத்தில் பிறந்தார்.
தனது 30ஆம் வயதின் போது இசுலாம் மதத்திற்கு மாறினார். ஈல்கான் கசனிடம் விசியராக (சக்தி வாய்ந்த ஆலோசகர்) பணியாற்றினார். பின்னர் சமி அல்-தவரிக் நூலை எழுதுமாறு கசன் இவரைப் பணித்தார். இந்நூல் ஈல்கானரசின் காலம் மற்றும் மங்கோலியப் பேரரசின் வரலாற்றைப் பற்றி அறிந்து கொள்ளக் கூடிய மிக முக்கியமான ஒற்றை நூல் வளமாகக் கருதப்படுகிறது. இவர் 1316ஆம் ஆண்டு வரை தனது விசியர் பதவியில் தொடர்ந்தார்.
ஈல்கானரசின் அரசனான ஒல்சைடுவுக்கு விடம் வைத்ததாகக் குற்றம் சாட்டப்பட்ட இவர் 1318இல் கொல்லப்பட்டார்.
வரலாற்றாளர் மோரிசு ரொசபி ரசீத்தல்தீனை "விவாதத்திற்குரிய வகையிலே மங்கோலிய ஆட்சியின்போது பாரசீகர்கத்தில் இருந்த மிகப் புகழ் பெற்ற நபர்" என்று குறிப்பிடுகிறார். இவர் தொடர்ந்து பல நூல்களை எழுதினார். தப்ரீசு நகரத்தில் ரப்-இ ரசீதி என்ற கல்வி நிறுவனத்தை நிறுவினார்.
வாழ்க்கை
ரசீத்தல்தீன், அமாதான் நகரத்திலுள்ள பாரசீக இயூத குடும்பத்தில் பிறந்தார். இது தற்போதைய அமாதான் மாகாணத்தில் உள்ளது. இவரது தாத்தா ஈல்கானரசை நிறுவிய ஆட்சியாளரான குலாகு கானின் அவையில் ஒரு உறுப்பினராகப் பணியாற்றினார். ரசீத்தல்தீனின் தந்தை அவையில் ஒரு மருந்துத் தயாரிப்பாளராகப் பணியாற்றினார். இவர் தனது 30வது வயதின் போது இசுலாம் மதத்திற்கு மாறினார்.
ரசீத் ஒரு மருத்துவராக பயிற்சி செய்தார். குலாகுவின் மகனான அபகா கானின் ஆட்சியின் போது இவர் சேவை செய்ய ஆரம்பித்தார். கசுவினுக்கு அருகிலுள்ள சுல்தானியேவில், ஈல்கானரசு அவையில் பெரிய விசியராக இவர் பதவிக்கு உயர்ந்தார். இவர் விசியர் மற்றும் மருத்துவராக ஈல்கானரசுப் பேரரசர்களான கசன் மற்றும் ஒல்சைடு ஆகியோரின் கீழ் சேவை செய்தார். அபு சயத் பகதூர் கானின் ஆட்சியின் போது இவர் அரசவைச் சூழ்ச்சிகளில் மாட்டிக் கொண்டார். அங்கிருந்த அமைச்சர்கள் இவரது 70வது வயதின் போது இவருக்கு மரண தண்டனை வாங்கிக் கொடுத்தனர். இவரது மகன், கியாசல்தீன் இபின் ரசீத்தல்தீன் இவருக்குப் பிறகு சிறிது காலத்திற்கு விசியராகப் பணியாற்றினார்.
உசாத்துணை
பகுப்பு:1247 பிறப்புகள் பகுப்பு:1318 இறப்புகள் பகுப்பு:வரலாற்றாளர்கள் பகுப்பு:மங்கோலியப் பாட வரலாற்றாளர்கள்
செரோசியா
செரோசியா (Gerousia, கிரேக்க மொழி: γερουσία) என்பது எசுபார்டான் மூத்தோர் அவை ஆகும். இது அறுபது வயதுக்கு மேற்பட்ட ஆடவரைக் கொண்டது. இது கிமு ஏழாம் நூற்றாண்டில் எசுபார்டான் அரசியல் அமைப்பை உருவாக்கிய லைகர்சால் உருவாக்கப்பட்டது. லைகர்கசின் வாழ்க்கை வரலாற்றை எழுதிய புளூட்டார்க்கின் கூற்றுப்படி, செரோசியாவின் உருவாக்கமானது லைகர்கசால் நிறுவப்பட்ட முதல் குறிப்பிடத்தக்க அரசியலமைப்பு கண்டுபிடிப்பு ஆகும். இந்த பழைய எசுபார்டன் பாரம்பரியம் அண்மைக் காலம் வரை "ஜெரோண்டிகோய்" என்று அழைக்கப்பட்டு வந்தது.
உறுப்பினர்
செரோனியா அவையானது மொத்தம் முப்பது உறுப்பினர்களைக் கொண்டிருந்தது. இவர்களில் இருபத்தெட்டு பேர் அறுபது வயதுக்கு மேற்பட்டவர்களாக இருக்க வேண்டும். மீதமுள்ள இரண்டு உறுப்பினர்களாக இரண்டு எசுபார்டன் மன்னர்கள், இருப்பர். மன்னர்களைத் தவிர, செரோசியாவின் உறுப்பினர்கள் (செரோண்டர்கள் என்று அழைக்கப்படுகிறார்கள்), ஆயுட்கால உறுப்பினர்களாக பணியாற்றினார்கள். செரண்டெர் மக்களின் குரல் வாக்கெடுப்பின் மூலம் தேர்ந்தெடுக்கப்பட்டார். இதன் உறுப்பினர்களாக ஆளும் வர்கத்தைச் சேர்ந்த உயர்குடியினர் மட்டுமே இருந்தனர்.
செயல்பாடு
ஜெரோசியா இரண்டு முக்கிய பொறுப்புகளைக் கொண்டிருந்தது. எந்தவொரு தீர்மானத்தை நிறைவேற்றப்படுவதைத் தடுக்கும் அதிகாரத்துடன், குடிமக்கள் பேரவையின் முன் வைக்கப்பட வேண்டிய தீர்மானங்களை இது விவாதித்தது. மேலும் மன்னர்கள் உட்பட எந்த எசுபார்டானையும் விசாரிக்கும் உரிமையுடன் கூடிய உச்ச நீதிமன்றமாக செயல்பட்டது. எசுபார்டன் சபையால் எடுக்கப்பட்ட முடிவுகளைத் தலைகீழாக மாற்றும் சக்தி இதற்கு உண்டு என்று கிரேட் ரேட்ரா கூறுகிறது.
குறிப்புகள்
பகுப்பு:எசுபார்த்தா அரசு
சண்டக்கோழி (தொலைக்காட்சி தொடர்)
<templatestyles src="Module:Infobox/styles.css"> சண்டக்கோழி என்பது 8 மே 2023 ஆம் ஆண்டு ஜீ தமிழில் ஒளிபரப்பாகும் தொலைக்காட்சி நாடகத் தொடர் ஆகும்.
நடிகர்களின் தேர்வு
இந்த தொடரின் கதைநாயகியாக ராஜா ராணி–2 என்ற தொடரில் சந்த்யாவாக நடித்த ரியா விஷ்வநாதன் நடிக்கிறார். நியழ் ஃகான் என்பவர், இன்த தொர்டரில் கதைனாயகனாக நடிக்கிறார்.
மேற்கோள்கள்
பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:ஜீ தமிழ்த் தொலைக்காட்சி நிகழ்ச்சிகள்
பாக்கித்தானின் தெகரிக்கு-இ-தாலிபான்
பாக்கித்தானிய டெகரிக் இ தாலிபான்  (Tehrik-i-Taliban Pakistan, the TTP) (உருது: ; பாக்கித்தானின் மாணவர் இயக்கம்), பரவலாக பாக்கித்தானிய தாலிபான், என்பது பாக்கித்தானின் ஆப்கானித்தானின் எல்லையோரமாக அமைந்துள்ள பாக்கிதானின் கூட்டாட்சியால் நிர்வகிக்கப்படும் பழங்குடிப் பகுதிகளில் இயங்கும்   பழமைவாத இசுலாமியக் கொள்கைகளை உடைய பல்வேறு தீவிரவாதக் குழுக்களின்  குடை அமைப்பாகும். திசம்பர் 2007இல் ஏறத்தாழ 13 குழுக்கள்  பைதுல்லா  மெகசூத்தின் தலைமையில் ஒன்றுபட்டு பாக்கித்தானிய டெகரிக் இ தாலிபானை உருவாக்கினர். இந்த இயக்கத்தின் குறிக்கோள்களில் பாக்கித்தானிய அரசாண்மைக்கு எதிர்ப்பு, இசுலாமியச் சட்ட முறைமையை அவர்களது புரிதலின்படி கட்டாயமாகச் செயல்படுத்துவது மற்றும் ஆப்கானித்தானில் வட அத்திலாந்திய ஒப்பந்த அமைப்பு படைகளுடனானப் போருக்குத் துணை புரிதல்  முதன்மையாக உள்ளன.
இளமையின் கீதம்
சீனாவில் 1930களின் போது நடந்த உள்நாட்டு போராட்டங்கள், வெளிநாட்டு படையெடுப்புகளுக்கு மத்தியில் ஒரு பிற்போக்கான குடும்பத்தை சேர்ந்த டாவொசிங் எனும் பெண் போராட்டங்களில் பங்கெடுப்பது பற்றிய யாங் மோ எழுதிய புதினத்தின் இளமையின் கீதம் அடிப்படையில் சீன மக்கள் குடியரசின் 10ம் ஆண்டு நிறைவை ஒட்டி திரைப்படமாக எடுக்கபட்டது இந்தப் படத்திற்கு திரைக்கதை புதினத்தின் ஆசிரியர் யாங்மோ எழுதியிருக்கிறார். புதினத்தின் மையக்கருத்தை சிதைக்காமல் டாவொசிங்கின் பாத்திரத்தை திரையில் உலவ விட்டிருக்கிறார்கள்.
கதை
டாவோசிங்கின் தந்தை திவால் ஆன பிறகு அவளது சிற்றன்னை அவளை கோமிங்டாங் கட்சியைச் சேர்ந்த பணிபுரியும் ஒருவருக்கு மணமுடிக்க முயற்சி செய்கிறார். அதிலிருந்து தப்பித்து வேறு ஊருக்கு வரும் டாவோசிங் கடலில் விழுந்து தற்கொலை செய்துகொள்ள முயற்சிக்கும் போது யுயுவாங் என்ற பல்கலைக்கழக மாணவன் அவளை காப்பாற்றுகிறான். .
யுயுவாங்கிற்கும், டாவொசிங்கிற்கும் காதல் மலர்கிறது. யுவாங் படிப்பதற்கு நகரம் செல்ல டாவொசிங் அந்த ஊரிலேயே ஆசிரியராகப் பணிபுரிகிறாள். அந்த காலகட்டத்தில் ஜப்பான் சீனா மீது போர் தொடுக்கிறது. டாவோ ‘சீனா எதிர்த்துப் போரிட வேண்டும், ஜப்பானை வீழ்த்த வேண்டும்’ என்று மாணவர்களுக்கு பாடமாக நடத்துகிறாள். ஆனால் ‘அரசியலை மாணவர்களுக்கும் சொல்லிக் கொடுக்கக் கூடாது’ என்று கண்டனம் வருகிறது. நகரத்துக்குச் சென்று யுயுவாங்குடன் ஒன்று சேர்கிறாள்.
சீன கம்யூனிஸ்ட் கட்சியை சேர்ந்தவரான லுஷூ என்பவர் மாவோ, சூடே தலைமையிலான சிவப்பு ராணுவம் வீரத்துடன் சண்டையிட்டு ஜப்பானை வீழ்த்தி வருவதாகவும், விரைவில் சாங்கேஷேக்கை விரட்டிவிட்டு சீனா ஒரு புரட்சிகரப் பாதையில் நடைபோடும் என்றும் கூறுகிறார். இதைக் கேட்டு டாவொசிங் தானும் சீன கம்யூனிஸ்ட் கட்சியில் சேர வேண்டும் என விருப்பம் தெரிவிக்கிறாள்.
டாவொசிங்கின் கம்யூனிச நட்பு யுயுவாங்கிற்கு பிடிக்கவில்லை. கருத்து வேறுபாடு முற்றி இருவரும் பிரிகிறார்கள். மறுபுறம் லூஷு கைது செய்யப்படுகிறார்.
சிறையில் லுஷு சித்திரவதை செய்யப்பட்டுக் கொல்லப்படுகிறார். டாவோசிங் அங்கிருந்து பெய்ஜிங் போகும் போது பெய்ஜிங்கில் போலிசாரால் கைது செய்யப்படுகிறாள். இறுதியில் பல போராட்டங்களுக்குப் பிறகு, சீன கம்யூனிஸ்டு கட்சி உறுப்பினராகிறாள். டாவோசிங் போராட்டங்களில் பங்கெடுக்கும் காட்சியுடன் படம் முடிவடைகிறது.
வெளி இணைப்புகள்
பகுப்பு:1959 திரைப்படங்கள்
காட்டம்பட்டி வரதராஜப் பெருமாள் கோயில்
வரதராஜ பெருமாள் கோயில் தமிழ்நாட்டில் கோயம்புத்தூர் மாவட்டம், காட்டம்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெண்களுக்கு எதிரான அனைத்துலக வன்முறை ஒழிப்பு நாள்
பெண்களுக்கு எதிரான அனைத்துலக வன்முறை ஒழிப்பு நாள் (International Day for the Elimination of Violence against Women) ஆண்டுதோறும் நவம்பர் 25 ஆம் நாள் அன்று உலகெங்கணும் கொண்டாடப்பட்டு வரும் ஒரு சிறப்பு நாள் ஆகும்.
உலகளாவிய ரீதியில் பெண்கள் இன்று பல விதமான வன்முறைகளுக்கு உட்படுத்தப்படுகின்றனர். பெண்களுக்கு எதிரான வன்முறைகளை வெளி உலகிற்கு காட்டி அதற்கான நியாயமான தீர்க்கமான முடிவுகளை எடுப்பதற்காக சர்வதேச மகளிர் தினம் மற்றும் பெண்களுக்கு எதிரான வன்முறைகள் ஒழிப்பு சர்வதேச தினம் ஆகியன முன்வைக்கப்படுகின்றன.
ஐக்கிய நாடுகள் பொதுச்சபை 1999 டிசம்பர் 17 ஆம் நாள் கூடிய போது ஆண்டு தோறும் நவம்பர் 25 ஆம் நாளை பெண்களுக்கு எதிரான வன்முறைகள் ஒழிப்பு சர்வதேச தினமாகப் பிரகடனம் செய்யும் தீர்மானத்தை நிறைவேற்றியது. இத்தீர்மானம் ஐக்கிய நாடுகள் அவையின் 54/ 134. இலக்க பிரேரணையாக ஏற்றுக்கொள்ளப்பட்டது.
வரலாறு
டொமினிக்கன் குடியரசில் 1960 நவம்பர் 25 இல் மிராபெல் சகோதரிகள் என அழைக்கப்படும் மூன்று சகோதரிகள் அவர்களின் அரசியல் செயற்பாடுகளுக்காக அந்நாட்டின் அன்றைய ஆட்சியாளர் ரபாயெல் டுருஜிலியோவின் (1930-1961) உத்தரவின் பேரில் படுகொலை செய்யப்பட்டனர். பாதிக்கப்படும் பெண்களுக்கெதிராகவே இவர்கள் சிறப்பாகக் குரல் கொடுத்தவர்கள். 'மறக்கமுடியாத வண்ணத்துப் பூச்சிகள்" என்று பின்னர் உலகில் பெயர் பெற்ற இந்த மிராபெல் சகோதரிகள் இலத்தீன் அமெரிக்காவில் பெண்களுக்கு எதிரான வன்முறைக் கொடுமையின் சின்னமாக மாறினார்கள். 1980 ஆம் ஆண்டு முதல் அந்த நாள் அவர்களின் படுகொலையை நினைவு கூருவதற்காகவும், பால்நிலை வன்முறைகளுக்கு எதிராக விழிப்புணர்ச்சியை ஏற்படுத்துவதற்காகவும் தெரிவுசெய்யப்பட்டது. அன்றைய தினத்தைத் தொடர்ந்து 16 நாட்களுக்கு பால்நிலை வன்முறைகளுக்கு எதிரான விழிப்புணர்ச்சியை ஏற்படுத்துவதற்கு உலகளாவிய ரீதியில் செயற்பாடுகள் முன்னெடுக்கப்பட்டன. இந்தச் செயற்பாடுகள் சர்வதேச மனித உரிமைகள் தினமான டிசம்பர் 10 ஆம் திகதி முடிவடையும்.
வெளி இணைப்புகள்
பகுப்பு:ஐக்கிய நாடுகளின் சிறப்பு நாட்கள் பகுப்பு:நவம்பர் சிறப்பு நாட்கள் பகுப்பு:பெண்களுக்கு எதிரான வன்முறை
கண்பத்ராவ் தேஷ்முக்
கண்பத்ராவ் தேஷ்முக் (Ganpatrao Deshmukh, பிறப்பு: ஆகத்து 10, 1926) ஒரு இந்திய அரசியல்வாதி. இவர் இந்தியக் குடியானவர்கள் மற்றும் உழைப்பாளர்களின் கட்சி (PWP) யைச் சேர்ந்தவர். இவர் மகாராஷ்டிர சட்டமன்றத்தின் நீண்டகால உறுப்பினர் ஆவார். கடந்த 54 ஆண்டுகளில் சோலாப்பூர் மாவட்டத்திலுள்ள சங்கோலி தொகுதியிலிருந்து இவர் 11 முறை சட்டசபைக்குத் தேர்ந்தெடுக்கப்பட்டவர். 1978 மற்றும் 1999இல் அகில இந்திய தேசிய காங்கிரஸ் - தேசிய காங்கிரஸ் கட்சி கூட்டணியை குடியானவர்கள் மற்றும் உழைப்பாளர்களின் கட்சி ஆதரித்தபோது சரத் பவாரின் முதல் அமைச்சரவையில் தேஷ்முக் அமைச்சராகவும் பணியாற்றியுள்ளார். கண்பத்ராவ் அரசியல் தூய்மையும் சீரிய கொள்கைப்பிடிப்பும் கொண்ட அரசியல்வாதியாகக் கருதப்படுகிறார்.
அரசியல் வாழ்வு
1962 தேர்தலின்போது தேஷ்முக் முதன்முறையாக மஹாராஷ்டிரா சட்டசபைக்குத் தேர்ந்தெடுக்கப்பட்டார். அன்றிலிருந்து 1972 மற்றும் 1995 -தவிர 1967, 1978, 1980, 1985, 1990, 1999, 2004, மற்றும் 2009 வரை நடந்த அனைத்துத் தேர்தல்களிலும் போட்டியிட்டு வென்றுள்ளார். 2012ல் 50 வருடங்களை சட்டமன்ற உறுப்பினராக பூர்த்தி செய்தமைக்காக அரசாங்கத்தால் கெளரவிக்கப்பட்டார்.
2014 ஆம் ஆண்டின் மகாராட்டிர சட்டமன்றத் தேர்தலின்போது தனது 88-வது வயதில், சங்கோலி தொகுதியிலிருந்து 11-வது தடவையாக 94,374 வாக்குகள் பெற்று சாதனை படைத்தார். தேசியவாத காங்கிரஸ் கட்சி அவருக்கு எதிராக வேட்பாளரை நிறுத்தாதபோது தன்னை எதிர்த்துப் போட்டியிட்ட சிவசேனா கட்சியைச் சேர்ந்த ஷாஹாஜிபாபு பாட்டீலை விட 25,224 வாக்குகள் அதிகம் பெற்று வென்றார்.
வெளி இணைப்புகள்
அலுவலக வலைத்தளம் (மராத்தி மொழி)
பகுப்பு:1926 பிறப்புகள் பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
எம். பி. சாரதி
'''எம். பி. சாரதி''' (M. P. Sarathy) ஓர் இந்திய அரசியல்வாதியும் தமிழக சட்டமன்றத்தின் வேலூர் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் தொகுதியில் எந்தக் கட்சியையும் சாராமல் போட்டியிட்டு வெற்றி பெற்றார். தொடர்ந்து, 1967, 1972 ஆண்டுகளில் நடைபெற்ற தேர்தல்களில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:வேலூர் மாவட்ட மக்கள் பகுப்பு:வாழும் நபர்கள்
சிராங் மாவட்டம்
சிராங் மாவட்டம் district அசாம் மாநிலத்தின் 35 மாவட்டங்களில் ஒன்று. அசாம் மாநிலத்தில் அதிக மக்கள் தொகையைக் கொண்ட மாவட்டங்களில் ஒன்று. இதன் நிர்வாகத் தலைமையிடம் காஜல்கோன் நகரம் ஆகும்.போடோலாந்து ஆட்சி மன்றக் குழுவினால் நிர்வகிக்கப்படுகிற மாவட்டங்களில் ஒன்று. இங்கு பழங்குடியினர் அதிக எண்ணிக்கையில் இருக்கின்றனர். கரோ மொழியில் ”சி” என்றால் நீர் என்று பொருள். ராங் என்றால் செல்வம் என்று பொருள்.
மக்கள் தொகை
2011-ஆம் ஆண்டு கணக்கெடுப்பின் போது, 481,818 மக்கள் வாழ்ந்தனர். சதுர கிலோமீட்டருக்குள் 244 பேர் வாழ்கின்றனர். சராசரியாக ஆயிரம் ஆண்களுக்கு 969 பெண்கள் என்ற அளவில் பால் விகிதம் உள்ளது. இந்த மாவட்டத்தில் வாழ்வோரில் 64.71% பேர் கல்வியறிவு பெற்றுள்ளனர்.
இணைப்புகள்
பகுப்பு:அசாம் மாவட்டங்கள்
வடமலைக்குறிச்சி ஊராட்சி
வடமலைக்குறிச்சி ஊராட்சி (Vadamalaikuruchi Gram Panchayat), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1868 ஆகும். இவர்களில் பெண்கள் 946 பேரும் ஆண்கள் 922 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மங்கை ஒரு கங்கை
மங்கை ஒரு கங்கை (Mangai Oru Gangai) என்பது 1987 ஆண்டைய இந்திய தமிழ் சட்ட நாடகத் திரைப்படமாகும். இந்த படதை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது. மங்கை ஒரு கங்கை (Mangai Oru Gangai) என்பது 1987 ஆண்டைய இந்திய தமிழ் சட்ட நாடகத் திரைப்படமாகும். இந்த படத்தை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது.
கதை
ராதா ரங்கநாதன், ஒரு வழக்கறிஞர், தனது மைத்துனரைக் கொலை செய்த குற்றவாளிக்கு தண்டனை பெற்றுத் தரத் தவறியதால் மன உளைக்களுக்கு ஆளானவள்.
தயாரிப்பு
மங்கை ஒரு கங்கை டி. அரிகரன் என்பவரால் இயக்கப்பட்டு, கோவைத்தம்பியின் மதர்லேண்ட் பிக்சர்சால் தயாரிக்கபட்டது. மதர்லேண்ட் பிக்சர்ஸ் கதைப் பிரிவின் கதையை அடிப்படையாகக் கொண்டு திரைக்கதையை அரிகரன் எழுத, உரையாடலை எம். ஜி. வல்லபன் எழுதினார். ஒளிப்பதிவை யு. ராஜகோபால் மேற்கொள்ள, படத் தொகுப்பை எம். எஸ். செய்தார்.
இசை
இந்த படத்திற்கான இசையை இலட்சுமிகாந்த்-பியாரேலால் ஆகியோரால் மேற்கொள்ளபட்டது.
வெளியீடு மற்றும் வரவேற்பு
மங்கை ஓரு கங்கை படம் 24 சூலை 1987 இல் வெளியிடப்பட்டது. 7 ஆகத்து அன்று, தி இந்தியன் எக்ஸ்பிரசில் என். கிருஷ்ணசாமி எழுதியது, "படத்தின் படைப்பாளிகள் திரைக்கதையில் மெனக்கெட்டிருப்பதில் மகிழ்ச்சி அடைகிறேன்", மேலும் சரிதா, சரண் ராஜ், நதியா, விஸ்வநாதன் ஆகியோரின் நடிப்பையும் பாராட்டினார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1987 தமிழ்த் திரைப்படங்கள் பகுப்பு:சரிதா நடித்த திரைப்படங்கள் பகுப்பு:நதியா நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள்
சதுரங்கம் (இந்திய பாரம்பரிய விளையாட்டு)
சதுரங்கம் பண்டைய இந்தியாவில் விளையாடப்பட்ட ஒரு பலகை விளையாட்டு. இதுவே தற்காலத்தில் உலகம் முழுதும் பிரபலமாக விளையாடப்பட்டுவரும் "செஸ்" விளையாட்டின் முன்னோடியாகக் கருதப்படுகின்றது. இது இந்தியாவிலிருந்து பாரசீகம் வழியாக மேலை நாடுகளுக்குச் சென்றதாக ஆய்வாளர்கள் கூறுகிறார்கள். இவ்விளையாட்டு குப்தர்களின் காலகட்டத்தில் பொதுவருடம் 6 ஆம் நூற்றாண்டில் உருவாக்கப்பட்டது. இந்த விளையாட்டின் சரியான விதிமுறைகள் தெரியவில்லை. பின்னர் இவ்விளையாட்டு பாரசீகம் வழியாக மத்திய ஐரோப்பாவை அடைந்து தற்காலத்திய சதுரங்க விளையாட்டாக உருப்பெற்றது.
கு. குருசாமி
'''ஆண்டி என்கிற கு. குருசாமி' (K. Gurusamy alias Andi'')(பிறப்பு: ஜனவரி 13, 1924) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1971 தேர்தலில், ஸ்ரீவில்லிபுத்தூர் தொகுதியிலிருந்து, திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:5 ஆவது தமிழ்நாடு சட்டமன்ற உறுப்பினர்கள்
ஏறனாடு விரைவுவண்டி
ஏறனாடு எக்ஸ்பிரஸ் (ernad express), தமிழ்நாட்டின் நாகர்கோவிலில் தொடங்கி கர்நாடகத்தின் மங்களூர் வரை கேரள மாநிலம் வழியாகச் செல்கிறது. 39 நிறுத்தங்களைக் கொண்டு 691 கி.மீ நீளத்தைக் கடக்கும் இத்தொடருந்து நாள்தோறும் இயக்கப்படுகிறது. இத்தொடருந்தின் பயண நேரம் 16 மணிநேரம். எண்கள்: 16606 / 16605. நாகர்கோவிலில் இரவு 2.00 மணிக்கு புறப்பட்டு, காலை 05.35 மணிக்கு மங்களூரை சென்றடையும். பின்னர், இரவு 07.20 மணிக்கு மங்களூரில் தொடங்கி காலை 11.20 மணிக்கு நாகர்கோவிலைச் சென்றடையும்.
சான்றுகள்
பகுப்பு:இந்திய விரைவுவண்டிகள்
அங் துவா ஜெயா
அங் துவா ஜெயா (மலாய்: Hang Tuah Jaya; ஆங்கிலம்: Hang Tuah Jaya; சீனம்: 汉都亚再也); என்பது மலேசியா, மலாக்கா மத்திய மலாக்கா மாவட்டம்; ஜாசின் மாவட்டம் ஆகிய மாவட்டங்களில் அமைந்துள்ள ஒரு புறநகர்ப்பகுதி; மற்றும் ஒரு நாடாளுமன்றத் தொகுதி (P137) ஆகும்.
இந்தத் தொகுதி 2018-ஆம் ஆண்டில் உருவாக்கப்பட்டது. 2018-ஆம் ஆண்டு முதல் மலேசிய மக்களவையில் (Dewan Rakyat) பிரதிநிதித்துவம் படுத்தப் படுகிறது.
பொது
2018-ஆம் ஆண்டு மலேசியப் பொதுத் தேர்தலில் (2018 Malaysian General Election) இந்தத் தொகுதியில் பாக்காத்தான் ஹரப்பான் கூட்டணியின் பி.கே.ஆர். கட்சியின் சார்பில் சம்சுல் இசுகந்தர் (Shamsul Iskandar @ Yusre Mohd Akin) என்பவர் போட்டியிட்டு வெற்றி பெற்றார்.
2022-ஆம் ஆண்டு மலேசியப் பொதுத் தேர்தலில் (2022 Malaysian General Election) இந்தத் தொகுதியில் பாக்காத்தான் ஹரப்பான் கூட்டணியின் பிகேஆர் கட்சியின் சார்பில் அடாம் அட்லி (Adam Adli) என்பவர் போட்டியிட்டு வெற்றி பெற்றார்.
அங் துவா ஜெயா நாடாளுமன்றத் தொகுதியின் பரப்பளவு 116 சதுர கி.மீ. 2022-ஆம் ஆண்டு புள்ளி விவரங்களின்படி 118,493 வாக்காளர்கள் உள்ளனர்.
லோஹாரூ சட்டமன்றத் தொகுதி
லோஹாரூ சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது பிவானி - மகேந்திரகட் மக்களவைத் தொகுதிக்கு உட்பட்டது.
அங் துவா ஜெயா
வெளி இணைப்புகள்
பகுப்பு:மலாக்கா‎ பகுப்பு:மலாக்கா நாடாளுமன்றத் தொகுதிகள்
லோஹாரூ சட்டமன்றத் தொகுதி
தொகுதிக்கு உட்பட்ட இடங்கள்
இந்த தொகுதியில் பிவானி மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:பிவானி மாவட்டம் பகுப்பு:அரியானா சட்டமன்றத் தொகுதிகள்
குருதிவளிக்காவி
ஹீமோகுளோபின், அல்லது ஈமோகுளோபின் அல்லது குருதிவளிக்காவி (Hemoglobin) என்பது மனிதனதும் இதர முதுகெலும்பிகளினதும் சில முதுகெலும்பிலிகளினதும் குருதியில் உள்ள ஒரு முக்கிய கூறு ஆகும். இது செங்குருதியணுக்களில் உள்ள இரும்பு தனிமத்தைக் கொண்ட ஆக்சிசன் கடத்தும் உலோகப் புரதத்தைக் குறிக்கிறது. ஆக்சிசனுடன் இணைந்த நிலையில் அதற்கு ஆக்சிஹீமோகுளோபின் என்று பெயர்.
பெரும்பான்மையான முதுகெலும்பிகளில் குருதிவளிக்காவி நான்கு குளோபின் புரத மூலக்கூறுகள் பிணைந்து உருவாக்கப்பட்டுள்ளது. ஒவ்வொரு குளோபினும் இரும்புத் தனிமத்தைக் கொண்ட ஈம் (ஹீம்) எனப்படும் அமைப்புடன் இணைந்துள்ளது. ஈமோகுளோபின் எனப்படும் பெயருக்கு இதுவே காரணம் ஆகும்.
குருதிவளிக்காவி சுவாசப்பையில் இருந்து உயிர்வளியை உடலின் ஏனைய பாகங்களுக்குக் காவிச்செல்கின்றது. மீன்கள் போன்ற கடல் வாழ் உயிரினங்களில் செவுள் எனப்படும் சுவாச உறுப்பு நீரில் கரைந்துள்ள உயிர்வளியை உள்ளெடுத்த பிற்பாடு ஏனைய பாகங்களுக்கு காவிச்செல்வதற்கு குருதிவளிக்காவி உதவுகின்றது. ஒவ்வொரு குருதிவளிக்காவி மூலக்கூறாலும் நான்கு உயிர்வளிக்கூறுகள் எடுத்துச்செல்லப்படுகின்றன. இவை உயிரணுக்களுக்குள் விடப்படுகின்றது. உயிரணுக்களில் இருந்து வெளிவிடப்படும் கரியமிலவளியின் சில சதவீதங்கள் (20–25%) குருதிவளிக்காவியால் காவப்படுகின்றது, இச்சந்தர்ப்பத்தில் கரியமிலவளியுடன் இணைந்த நிலையில் இது காபமினோ ஈமோகுளோபின் (Carbaminohaemoglobin) என அழைக்கப்படுகின்றது. ஏனையவை நீருடன் கரைந்து கார்போனிக் அமிலமாக உருவாகி செங்குருதியணுக்களால் எடுத்துச் செல்லப்படுகின்றது. கார்பனோராக்சைடு ஈமோகுளோபினுடன் இணைந்து உருவாகும் சேர்வை காபொக்சி ஈமோகுளோபின் எனப்படும்.
குருதிவளிக்காவி செங்குருதியணுக்களைவிட வேறு பகுதிகளிலும் (மூளையில் கரும்பதார்த்தம், பெருவிழுங்கிகள், மூச்சுச் சிற்றறை) காணப்படுகின்றது. இங்கு அது உயிர்வளி இணைவு எதிர்ப்பியாகவும் இரும்பு வளர்சிதைமாற்றக் கட்டுப்படுத்தியாகவும் செயல்படுகின்றது.
ஏவூர்தி வரலாறு
போர்களத்தில் பயன்படும் ஏவூர்தி என்பதற்கு தமிழில் உந்துகணை என்று வழங்கப்படுகிறது. ஏவூர்தி மற்றும் உந்துகணை ஆகிய சொற்கள் வெவ்வேறு பொருளில் தமிழில் வழங்கப்படுகின்றன.
செயல்முறை
thumb|right|ஏவூர்தி இயங்கும் முறை. thumb|right|ஒரு நுண்துளை வழியாக அதிக அழுத்தமுள்ள பாய்மம் ஒன்று பீய்ச்சப்படும்போது, அதற்கு எதிர்வினை ஒன்று இருக்கும். ஒவ்வொருவினைக்கும் அதற்கு சமமான எதிர் வினை உண்டு என்ற நியூட்டனின் இயக்கவியல் விதியை (Newton’s Law of Motion) அடிப்படையாக கொண்டுதான் ஏவூர்திகள் இயங்குகின்றன. ஏவூர்தியில் நுண்துளை (Nozzle) வாயிலாக அதிக அழுத்தத்தில் பீச்சியடிக்கப்படும் எரிபொருள் எரிந்து உருவாகும் அதற்கு இணையான எதிர்விசை, மேல்நோக்கி செயல்பட்டு ஏவூர்தியை மேல்நோக்கி உந்தித்தள்ளுகிறது. ஏவூர்தியில் திட அல்லது திரவ அல்லது வாயு எரிபொருளும், ஆக்சிசனும் இருக்கும். வாயு எரிபொருள் ஒன்றை மிக அழுத்தத்திலும் மிகக்குறைவான வெப்பத்திலும் (அதாவது கடுங்குளிரிலும்) திரவமாக்கிச் சேர்த்து வைக்கலாம். நீர்மமாக்கப்பட்ட வாயு எரிபொருள்தான் மிக மிக அதிகச் செயல்திறன் கொண்டது. இதுவே பெரும்பாலான நவீன ஏவூர்தித் தொழில்நுட்பத்தில் செயல்படுகிறது.
கி.மு. நான்காம் நூற்றாண்டு
150px|right|thumb|ஆர்கிடசு வரலாறு அறிந்த முதல் ஏவூர்தி பற்றிய ஆய்வு வரலாறு கி.மு நான்காம் நூற்றாண்டிலிருந்து (400 BC) துவங்குகிறது. கிரேக்கத்தை சேர்ந்த பல்துறை வல்லுனரான ஆர்கிடசு (Archytas) என்பவர் கி.மு.375 ஆம் ஆண்டு உந்துவிசையால் இயங்கும் மரத்தால் ஆன “தி பீச்சன்" (The Pigeon) என்று அழைக்கப்பட்ட பறவை ஒன்றை வடிவமைத்தார். இந்த வகை ஏவூர்தி, ஒரு கம்பி அல்லது ஆதாரப் புள்ளியில் தொங்கும் அமைப்பில் பறக்க விடப் பட்டிருக்கலாம்.  நீராவியின் உந்து விசையைகொண்டு இயங்கிய அவரது மரத்தால் ஆன பறவை கிட்டத்தட்ட 200 மீட்டர் தூரம் வரை பறந்து அன்றைய மக்களை வியப்பில் உறையச் செய்ததாக வரலாறு தெரிவிக்கிறது.
கி.பி. முதல் நூற்றாண்டு
ஆர்கிடசின் கண்டுபிடிப்பை அடிப்படையாகக்கொண்டு எகிப்த்தை சேர்ந்த பொறியாளரான எரோன் (Heron (e) Hero of Alexandria) என்பவர் ஏயோலிபைல் (Aeolipile) என்ற சாதனத்தை கி.பி.முதலாம் நூறாண்டில் (100 AD) வடிமைத்தார். உலகின் முதல் நீராவிப் பொறி என்று ஆதாரப்பூர்வமாக எல்லோராலும் ஏற்றுக்கொள்ளப்பட்ட ஏயோலிபைல் கிட்டத்தட்ட மூடப்பட்ட பாத்திரம் போன்ற அமைப்பைக் கொண்டதாக இருந்தது. பாத்திரத்தின் மேற்புறம் செங்குத்தாக இணைக்கப்பட்டிருந்த இரண்டு குழாய்களை அச்சாக கொண்டு சுழலும் வகையில் கோளம் ஒன்று இணைக்கப்பட்டிருந்தது. கோளத்தின் எதிர் எதிர் துருவங்களில் குறுகிய துளைகளையுடைய இரண்டு ‘எல் (L)’ வடிவ முனையங்கள் (நாசில்கள்-Nozzle) இணைக்கப்பட்டிருந்தன.
பாத்திரத்திற்குள் நீரை ஊற்றி கொதிக்க வைக்கும் போது நீர் ஆவியாகி வெளியேற வாய்ப்பின்றி அழுத்தப்பட்டு குழாய்களின் வழியாக கோளத்தை அடைந்து பின் மிகக்குறுகிய துளைகள் வழியாக அதிக வேகத்துடன் வெளியேறியது. வெளியேறிய வேகத்திற்கு இணையான எதிர் விசை கோளத்தின்மீது செயல்பட்டு கோளத்தை சுழற்றச் செய்தது. எதிர் எதிர் துருவங்களில் முனைகள் இணைக்கப்பட்டிருந்ததன் காரணமாக கோளம் மிக வேகமாக சுழல ஆரம்பித்தது. விளையாட்டுப் பொருள் போல இருந்த இந்த ஏயோலிபைல் தான் பிற்காலத்தில் நீராவிப் பொறிகள், ஏவூர்திகள் வடிவமைத்திட முன்னோடிச் சிந்தனையாகவும், மூலகாரணமாகவும் இருந்தது.
சீனா வெடிமருந்து கொண்டாட்டம்
இதே காலகட்டத்தில் சீனாவில் மதவிழாக்களின் போது பட்டாசு வெடித்து விழாக்களைக் கொண்டாடும் வழக்கம் நடைமுறையில் இருந்ததாக வரலாறு தெரிவிக்கிறது. இந்த பட்டாசுகளை சீனர்கள் சால்ட்பெட்டர் (Saltpeter), கந்தகம் (Sulfur), கரித்தூள் ஆகியவற்றை பயன்படுத்தி தயாரித்திருந்தனர். தற்செயலாக ஒரு நாள் வெடிக்காத பட்டாசு ஒன்று புகையைக் கக்கிக்கொண்டு முன்னோக்கி பாய்ந்து சென்றது. இது கண்ட விழாக்கொண்டாட்டத்திற்கு வருகை புரிந்திருந்த சீன வேதியல் வல்லுனர்கள் வெடிபொருளை நிரப்பிக்கொண்டு, பாய்ந்து சென்று இலக்குகளை தாக்கி அழிக்கும் ஏவுகணைத் தொழில்நுட்பத்தைத்  ஆய்வு செய்யத் துவங்கினர்.
ஒன்பதாம் நூற்றாண்டு
thumb|இடைக்காலச் சீனாவில் உந்துகணை.|alt= பல்வேறு கட்ட ஆய்வுகளுக்கு பிறகு சால்ட்பெட்டர், கார்பன், கந்தகம் ஆகியவற்றை கொண்டு வெடிமருந்தை தயாரித்த சீன வேதியல் வல்லுனர்கள், சிறிய மூங்கில் குழாய்களில் அடைத்து அவற்றை அம்புகளின் முனையில் இணைத்து வில்லில் இருந்து ஏவி இலக்குகளை தாக்கினார்கள். தொடர்ச்சியாக ஆய்வுகளை மேற்கொண்ட சீன வல்லுனர்கள் கிட்டத்தட்ட 800 ஆண்டுகளுக்கு பிறகு ஒன்பதாம் நூற்றாண்டில் வெடிமருந்தின் ஒரு பகுதி ஆக்சிசனேற்றம் (Oxidation) செய்யப்பட்டிருந்தால் வெடிமருந்து வெடிக்காமல் எரிபொருளாக செயல்பட்டு, எரிந்து வாயுக்களை புகையாக வெளியேற்றம் செய்யும் என்று கண்டுபிடித்தார்கள். அவ்வாறு வெளியேற்றப்படும் வாயுக்கள் குறுகிய துளைவாயிலாக வெளியேறும் படி செய்தால் அழுத்தம் காரணமாக வாயுக்கள் வெளியேறும் வேகத்திற்கு இணையான எதிர்விசை முன்னோக்கி செயல்பட்டு, உந்துகணையை உந்தித்தள்ளும் என்றும் கண்டுபிடித்தார்கள் அவ்வாறு நிகழ்ந்தால் உந்துகணை தானே இயங்கி இலக்கை தாக்கும் அப்போது உந்துகணையை ஏவுவதற்கு வில் தேவைப்படாது என்று அறிந்துகொண்டார்கள்.
அப்பெல்லா
அப்பெல்லா (Apella, ) என்பது   பண்டைய கிரேக்க நகர அரசான எசுபார்த்தாவின் பிரபலமான மக்கள் விவாத அவையாகும். இது மற்ற கிரேக்க நகர அரசுகளில் உள்ள குடிமக்கள் பொது அவையை ஒத்தது. முப்பது வயது நிறைந்த ஒவ்வொரு எசுபார்டாவின் ஆடவர்கள் அனைவரும் இந்தக் கூட்டங்களில் கலந்து கொள்ள உரிமை உண்டு. லைகர்கசின் கட்டளைப்படி, எசுபார்த்தாவின் எல்லைக்குள் ஒவ்வொரு முழு நிலவு நாளிலும் இந்த அவை நடத்தப்பட வேண்டும். அரசாங்கம் எடுக்கும் எந்த ஒரு நடவடிக்கையைம், இயற்றப்படுகின்ற எந்த சட்டமும் இதன் அங்கிகாரத்தைப் பெற்றபின்பே அமலுக்கு வரவேண்டும் எனபது நியதி. ஆனால் இது ஒரு சம்பிரதயமாகவே இருந்துவந்ததாக தெரிகிறது.
ஏவூர்தி வரலாறு
கொரியா
மங்கோலியர்கள் வாயிலாக உந்துகணை தயாரிக்கும் தொழில்நுட்பம் பற்றி 14 ஆம் நூற்றாண்டு வாக்கில் கொரியர்களுக்கும் தெரியவந்தது. தொடர்ந்து 1448 ஆம் ஆண்டு சீசொங் (Sejong the Great, 1397 – 1450) மன்னரது ஆட்சிக்காலத்தில் சோசன் வம்சத்தை (Joseon Dynasty) சேர்ந்த உந்துகணை வல்லுனர்கள் வாச்சா (Hwacha or Singijeon) என்று அழைக்கப்பட்ட உலகின் முதல் பல்குழல் ஏவுகணையை (Multi Missile Launcher) வடிவமைத்திருந்தனர்.
அப்பெல்லா
குறிப்புகள்
பகுப்பு:எசுபார்த்தா அரசு
ஏவூர்தி வரலாறு
ஐதர் அலி
பதினெட்டாம் நூற்றாண்டு வரையில் உலகின் அனைத்து நாடுகளிலும் தயாரிக்கப்பட்ட உந்துகணை மரத்தினாலோ அல்லது மூங்கில் துண்டுகளை கொண்டோதான் தயாரிக்கப்பட்டன. இந்நிலையில் 1780 ஆம் ஆண்டு இந்தியாவை ஆட்சி செய்துகொண்டிருந்த பிரித்தானிய படைகளுக்கும் மைசூர் மன்னன் ஐதர் அலிக்கும் இடையே நடந்த குண்டூர்ப் போரில் (Battle of Guntur) உலகிலேயே முதன் முறையாக ஐதர் அலியின் படை உலோகத்தினாலான (Iron cased) ஏவுகணைகளால் ஆங்கிலேயரைத் தாக்கியது. மின்னல் வேகத்தில் பாய்ந்து வந்து தாக்கி பேரழிவுகளை எற்படுத்திய ஏவூர்திகளைக் கண்டு வியப்பிலும் அதிர்ச்சியிலும் உறைந்துபோன ஆங்கிலேயப்படைகள் தோற்றுப் பின்வாங்கின.
திப்பு சுல்தான்
1799 ஆம் ஆண்டு சிரீ ரெங்கப்பட்டினத்தில் நடந்த நான்காவது ஆங்கில–மைசூர் போரில் (1798 – 1799) திப்பு சுல்தான் வீழ்த்தப்பட்டதும் அவரது அரண்மனைக்குள் புகுந்த ஆங்கிலேயப்படைகள் 9700 - க்கும் மேற்பட்ட உந்துகணையை கைப்பற்றியது. திப்புவின் அரண்மனையில் அமைக்கப்பட்டிருந்த ஓரியண்டல் நூலகத்தில் (Oriental Library) இருந்த இரண்டாயிரத்திற்கும் மேற்பட்ட நூல்கள் மற்றும் ஏவூர்தித் தயாரிப்பு ஆய்வுக்குறிப்புகள் மற்றும் தொழில் சீர்திருத்தம் பற்றிய திப்புவின் பல்வேறு நூல்கள் ஆகியவற்றை ஒன்றுவிடாமல் அள்ளிச் சென்றது.
திப்புவின் உந்துகணை த் தயாரிப்புத் தொடர்பான ஆய்வுக்குறிப்புகளைக் கொண்டு தனது ராணுவத்திற்கு தேவையான ஏவூர்திகளை தயாரிக்க விரும்பிய இங்கிலாந்து, அதற்காக அப்போது இங்கிலாந்தில் புகழ்பெற்று விளங்கிய கண்டுபிடிப்பாளரும் மற்றும் ராணுவத்துடன் நெருங்கிய தொடர்பு கொண்டவருமான சர் [[வில்லியம் காங்கிரிவ் (Sir William Congreve, 1772 – 1828) என்பவரை அதற்காகப் பணியமர்த்தியது.
காங்ரிவ் உந்துகணை
தொடர்ச்சியாக சில ஆய்வுகளை மேற்கொண்ட வில்லியம் காங்கிரிவ், திப்பு சுல்தானின் தயாரிப்பு முறைகளில் இருந்த சில அடிப்படை தவறுகளை களைந்து, திப்புவின் உந்துகணையை மேம்படுத்தி 1804 ஆம் ஆண்டு காங்கிரிவ் என்ற உந்துகணையை (Congreve Rocket) வடிவமைத்தார். பதினாறு அடி நீளம் கொண்ட மூங்கில் கம்புகளின் முனையில் கட்டி ஏவப்பட்ட காங்கிரிவ் உந்துகணை கிட்டத்தட்ட ஒன்பது கி.மீ. தூரம் வரை பாய்ந்து சென்று தாக்கும் திறன் கொண்டவையாக இருந்தன. இவ்வாறு தயாரிக்கப்பட்ட உந்துகணை அமெரிக்கா மற்றும் இங்கிலாந்து நாடுகளுக்கிடையே 1800 – களில் தொடர்ச்சியாக நடந்த பல போர்களில் (1812-போர், பிளாடன்சுபர்க் போர்-1814, பால்டிமோர்-1814) இங்கிலாந்து ராணுவத்தினரால் அமெரிக்க படைகளுக்கு எதிராகப் பயன்படுத்தப்பட்டது. தொடர்ந்து இங்கிலாந்திற்கும் பிரான்சுக்கும் இடையே, 1815 ஆம் ஆண்டு நடந்த வரலாற்று சிறப்புமிக்க வாட்டர்லூ (Battle of Waterloo, 1815) என்ற யுத்தத்தில் இங்கிலாந்து ராணுவத்தால் பயன்படுத்தப்பட காங்கிரிவ் ஏவூர்திகள், அப்போது பிரான்சை ஆட்சி செய்து வந்த நெப்போலியனை (Napoleon, 1769 – 1821) சரணடையச் செய்யும் அளவிற்கு அதிமுக்கியத்துவம் வாய்ந்ததாக இருந்தது என்பர். அதன் பிறகுதான் காங்கிரிவ் ஏவூர்திகளின் புகழ் உலகமெங்கும் பரவ ஆரம்பித்தது. பின்னர் காங்கிரிவ், உந்துகணைத் தொழில்நுட்பம் குறித்த முன்று நூல்களை வெளியிட்டார்.
தொடர்ந்து மற்றுமொரு இங்கிலாந்து கண்டுபிடிப்பாளரான வில்லியம் ஏல் (William Hale, 1797– 1870) என்பவர் குச்சிகளின்றி இயங்கும் அதாவது தற்போது தாக்குதல் விமானங்களில் பயன்படுத்தப்படும் தோற்றத்தை ஒத்த உந்துகணையை 1844 ஆம் ஆண்டு வடிவமைத்தார். ஏல் வடிவமைத்த உந்துகணைகள் அமெரிக்க ராணுவத்தினரால் மெக்சிகோ படைகளுக்கு எதிராக அமெரிக்க–மெக்சிகோ போரில் 1846 – 1848 களில் பயன்படுத்தப்பட்டது
உருசியா
அமெரிக்கா மற்றும் இங்கிலாந்து நாடுகளிடையே புகழ்பெற்று விளங்கிய உந்துகணை தொழில்நுட்பம் உருசிய விஞ்ஞானிகளைத் தீவிரமாக சிந்திக்க வைத்தது. அமெரிக்கா மற்றும் இங்கிலாந்து விஞ்ஞானிகள் தாக்குதல் உந்துகணைகளை மேம்படுத்துவதில் தங்களது சிந்தனையை செலுத்திக் கொண்டிருக்க, உருசிய விஞ்ஞானிகள் அவர்களிடமிருந்து வேறுபட்டு விண்வெளிப்பயணம் மேற்கொள்ள தேவையான ஏவூர்திகளை வடிவமைப்பதில் தங்களது சிந்தனையை செலுத்திக்கொண்டிருந்தனர்.
கான்சுடண்டின் சியோல்கோவ்சுகி
இந்நிலையில் விண்வெளியின் தந்தை என்றழைக்கப்படும் உருசிய விஞ்ஞானியான கான்சுடண்டின் சியோல்கோவ்சுகி (Konstantin Tsiolkovsky, 1857 – 1935) என்பவர் 1903 ஆம் ஆண்டு “The Exploration of Cosmic Space by Means of Reaction Devices”” என்ற தலைப்பில் விண்வெளி வரலாற்றில் சிறப்பு வாய்ந்த கட்டுரை ஒன்றை வெளியிட்டார். அந்த கட்டுரையில் சியோல்கோவ்சுகி, திட எரிபொருளை விட திரவ எரிபொருள் தான் ஓர் ஏவூர்திக்கு அதிகப்படியான உந்துசக்தியைத் தருமென்றும், அப்படிப்பட ஏவூர்திகள் மூலமாகத்தான் நாம் விண்வெளிப்பயணம் மேற்கொள்ள முடியும் என்றும் தெரிவித்தார். மேலும் ஏவூர்தியின் உயரதிகவேகம் என்பது ஒரு வினாடியில் ஏவூர்தி எரிபொருள் எரிந்து வெளியேற்றும் வாயுக்களின் திசைவேகம் மற்றும் ஏவூர்தியின் எடை ஆகியவற்றை சார்ந்து இருக்கும் என்பதையும் தெரிவித்தார். இது முன்பே கண்டறியப்பட்டிருந்தாலும் இவரைப் பெருமைப்படுத்தும் பிற்காலத்தில் சியோல்கோவ்சுகி ஏவூர்திச் சமன்பாடு (Tsiolkovsky Rocket Equation) என்று அழைக்கப்பட்டது. இதன் பிறகு வளிமண்டலத்தை தாண்டி செல்லும் ஏவூர்தித் தயாரிப்பு பற்றிய ஆய்வுகள் விரைவடைய ஆரம்பித்தன.
அமெரிக்கா
ஏவூர்திகளில் 1926 ஆம் ஆண்டு வரை திட எரிபொருள் தான் எரிபொருளாகப் பயன்படுத்தப்பட்டு வந்தது. இந்நிலையில் சியோல்கோவ்சுகியின் ஆய்வுகளை அடிப்படையாகக் கொண்டு ராபர்ட் கோட்டர்ட் (Robert Goddard, 1882 – 1945) என்ற அமெரிக்கர் உலகிலேயே முதன் முதலாக திரவ எரிபொருளில் இயங்கும் வகையிலான ஏவூர்திகளை 1926 ஆம் ஆண்டு தயாரித்து பரிசோதித்து வெற்றியும் பெற்றார். கிட்டத்தட்ட 34 நான்கிற்கும் மேற்பட்ட சோதனைகளில் ராபர்ட் கோட்டர்ட்டின் ஏவூர்தி அதிகபட்சமாக 2.6 கி. மீ. உயரம் வரை மணிக்கு 885 கி. மீ. வேகத்தில் சீறிப்பாய்ந்து.
செருமனி
அடால்ப் இட்லர் மற்ற நாடுகளின் மீது தாக்குதலை துவங்குவதற்கு முன்பு தனது இராணுவத்தை நவீனப்படுத்துவது இன்றியமையாதது என்பதை உணர்ந்து அதற்குரிய பல்வேறு கட்ட நடவடிக்கைகளை மேற்கொண்டார், அவற்றில் ஒன்று தான் நீண்ட தூரம் சென்று தாக்கும் ஏவுகணைதிட்டம். திட்டத்தை செயல்படுத்த விரும்பிய இட்லர் அதற்காக 1927 ஆம் ஆண்டு பெர்லினுக்கு அருகில் ஒரு தனி ஆராய்ச்சி மையத்தை (German Rocket Society, or VfR), (1927-1933) சோகன்னசு விங்க்ளர் (Johannes Winkler, 1897 – 1947) என்பவரது தலைமையில் ஏற்படுத்தினார்.
ஏ-4
சோகன்னசால் உந்துகணை தயாரிக்கும் திட்டத்திற்காக தேர்ந்தெடுக்கப்பட்டவர் தான் வெர்னர் வான் பிரவுன் (Wernher Von Braun, 1912 – 1977) ஆவார். சிறுவயதில் இருந்தே உந்துகணைகளின் மீது தீராத காதல் கொண்டிருந்த வெர்னர், ராபர்ட் கோட்டர்ட்டின் கண்டுபிடிப்பு மற்றும் சியோல்கோவ்சுகியின் ஆய்வுக்கட்டுரைகள் போன்றவற்றை அடிப்படையாகக் கொண்டு 1932 ஆம் ஆண்டு 70. கி. மீ. தூரம் வரை பாய்ந்து சென்று தாக்கும் “ஏ-4” என்ற உந்துகணைத் தயாரிப்பதில் வெற்றிகண்டார். ஆனால் இட்லர் தொலைதூர தாக்குதல் உந்துகணைகள் மீது அதிக நாட்டம் கொண்டிருந்ததால் ஏ-4 இரக உந்துகணைகள் சோதனை ஓட்டத்தோடு நிறுத்திக்கொள்ளப்பட்டது.
வி-2
. வெர்னரின் நேரடிப்பார்வையின் கீழ இயங்கிய வல்லுனர்கள் குழு தொடர்ந்து பல்வேறு கட்ட ஆய்வுகளை மேற்கொண்டு திரவ எரிபொருளை கொண்டு இயங்கும் விண்ணை பிளந்து செல்லும் உலகின் முதல் பெரிய உந்துகணையைத் தயாரித்து 1942 ஆம் ஆண்டு பால்டிக் கடலுக்கு அருகேயுள்ள பீனேமுண்டே (Peenemunde) என்ற இடத்திலிருந்து ஏவியது. கிட்டத்தட்ட 3. 56 மீட்டர் உயரமிருந்த வி-2 என்று அழைக்கப்பட்ட இந்த உந்துகணை 1000 கிலோ வெடிபொருளை சுமந்துகொண்டு மணிக்கு 2880 கிலோமீட்டர் வேகத்தில் பயணித்து 320 கிலோமீட்டர் தூரத்தில் உள்ள இலக்குகளை தாக்கித் தரைமட்டமாக்கும் திறன் கொண்டதாக இருந்தது.
இரண்டாம் உலகப் போரில் உந்துகணை
தொடர்ந்து ஜெர்மனியில் 1943 ஆம் ஆண்டு வி-2 ரக உந்துகணைகளின் உற்பத்தி மின்னல் வேகத்தில் துவங்கப்பட்டது. தயாரிக்கப்பட்ட உந்துகணை இரண்டாம் உலகப்போரில் இங்கிலாந்தின் மீதும், பெல்ஜியம் மற்றும் பிரான்ஸ் ஆகிய நாடுகளின் மீது ஏவி தாக்கப்பட்டது, தாக்குதலில் 7250-க்கும் மேற்பட்ட ராணுவவீரர்கள் உயிரிழந்தார்கள், இதில் இங்கிலாந்தில் மட்டும் கிட்டத்தட்ட 3000 ராணுவவீரர்கள் உயிரிழந்ததாக வரலாறு தெரிவிக்கிறது. பாய்ந்து வந்து தாக்கி கனவிலும் அப்போது நினைத்து பார்த்திருக்காத பேரழிவுகளை ஏற்படுத்திய ஜெர்மனியின் பிரம்மாண்ட உந்துகணைகளை உலக நாடுகள் அச்சத்துடன் பார்த்தன.
இரண்டாம் உலகப்போரில் ஜெர்மனியின் படைகள் தோற்கடிக்கப்பட்டதும் அமெரிக்க உளவு நிறுவனமும் அமெரிக்க ராணுவ வீரர்களுடன் இணைந்து கொண்டு வெர்னரை தேடும் பணியில் ஈடுபட்டது. ஆப்பிரேசன் பேப்பர்கிளிப் (Operation Paperclip) என்று பெயரிடப்பட்ட இப்பணி அமெரிக்கர்களுக்கு வெற்றியை தேடித்தந்தது. அதாவது வெர்னர் அமெரிக்க வீரர்களிடம் சிக்கினார். உடனிருந்த ரஷ்ய வீரர்களுக்கு கூட தெரியாமல் வெர்னர் மற்றும் சில உந்துகணை வல்லுனர்களை அமெரிக்கா கடத்திச் சென்றது. ரஷ்யப்படை வீரர்களிடமும் வெர்னர் குழுவில் பணியாற்றிய சில வல்லுனர்கள் சிக்கினார்கள். அப்படி அமெரிக்காவும் ரஷ்யாவும் தங்களது நாட்டிற்கு கொண்டுவந்த ஜெர்மானிய உந்துகணை வல்லுனர்களை கொண்டு தங்களது நாட்டிற்கு தேவையான உந்துகணைகளைத் தயாரிக்கும் பணியில் மும்முரமாக இறங்கின.
விண்வெளிப்போட்டி
ரஷ்யா 1957 ஆம் ஆண்டு அக்டோபர் 4 ஆம் நாள் தான் தயாரித்த ஆர்-7 என்ற ஏவூர்தி மூலம்"ஸ்புட்னிக்–1" என்று பெயரிடப்பட்ட உலகின் முதல் செயற்கைகோளை என்ற ஏவூர்தி கொண்டு விண்வெளிக்கு ஏவி நிலைநிறுத்தியது. சரியாக முப்பது நாள் இடைவெளியில் நவம்பர் 3-ஆம் நாள் "ஸ்புட்னிக்–2" என்ற மற்றொரு செயற்கைக்கோளை விண்வெளியில் நிலைநிறுத்தியது ரஷ்யா, இதில் உலகின் முதன்முதல் உயிரினம் (லைகா என்ற நாய்) அந்த செயற்கைகோளில் விண்வெளிக்குப் பயணித்தது குறிப்பிடத்தக்கது. அதைதொடர்ந்து வெர்னர் தலைமையிலான அமெரிக்க விஞ்ஞானிகள் குழு அமெரிக்காவின் முதல் செயற்கை கோளான எக்ஸ்ப்ளோரர் என்பதை 1958 ஜனவரி-1 ஆம் தேதி விண்ணுக்கு ஏவி விண்வெளிப்போட்டியை உறுதிசெய்தது.
மேற்கோள்கள்
பகுப்பு:விண்வெளி அறிவியல்
கம்பம் கன்னிகாபரமேஸ்வரியம்மன் கோயில்
கம்பம் கன்னிகாபரமேஸ்வரியம்மன் கோயில் தமிழ்நாட்டில் தேனி மாவட்டம், கம்பம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் ஐந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கன்னிகாபரமேஸ்வரியம்மன் சன்னதியும், விநாயகர், முருகன், சூரியன், லெட்சுமி நாராயணன், சிவன் பார்வதி, நவகிரகங்கள் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:தேனி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீரா ராடியா
நீரா ராடியா (Niira Radia) என்பவர் தொடர்பு அதிகாரி, குழுமங்கள் மற்றும் அரசியலாளர்கள்  இடையே உறவு கொண்டு இயங்கும் தரகராகவும் செயல்படுபவர் ஆவார்.
இரண்டாம் தலைமுறை அலைக்கற்றை முறைகேடு என்ற வழக்கில் நீரா ராடியா பேசிய உரையாடல்கள் அடங்கிய ஒலி நாடாக்கள் தொடர்பாக இவரை இந்திய அமலாக்கப் பிரிவு விசாரணை செய்தது.
மேற்கோள்
பகுப்பு:வாழும் நபர்கள் பகுப்பு:1960 பிறப்புகள்
சுனிதா சர்மா
சுனிதா சர்மா (Sunita Sharma) என்பவர் இந்தியாவின் அரியானா மாநிலம் அம்பாலாவை சேர்ந்த இந்திய சீருடற்பயிற்சி வீராங்கனை ஆவார். சீருடற்பயிற்சியில் இவரின் சாதனைகளுக்காக 1985-ல் அருச்சுனா விருதை வென்றார்.
மேற்கோள்கள்
பகுப்பு:அருச்சுனா விருது பெற்றவர்கள் பகுப்பு:வாழும் நபர்கள் பகுப்பு:இந்தியச் சீருடற்பயிற்சி விளையாட்டு வீரர்கள்
பகதத்தன்
இவனது நகரம் பிராக்ஜோதிசம் எனப்படும். இது இன்றைய (அசாம்) குவஹாத்தி நகரத்தின் பழைய உருவம்.
மூப்பால் அவனது நெற்றியின் மடிப்புகள் கீழே தொங்கிக்கொண்டிருந்தன. தன் கண்களை மறைக்காமல் இருக்க அவற்றைத் தூக்கித் துணியால் கட்டிக்கொண்டு யுத்தத்தில் இறங்கிய பகதத்தன், குருசேத்திரப் போரில் துரியோதனன் படைக்கு ஆதரவாய் விளங்கியவன். "தார் ஆர் ஓடைத் திலக நுதல் சயிலம் பதினாயிரம் சூழ வாராநின்ற மத கயத்தின் வன் போர் வலியும், மன வலியும், சேரார் வணங்கும் பகதத்தன் திண் தோள் வலியும், சிலை வலியும், பாராநின்ற கடோற்கசன் தன் படையின் தளர்வும் பார்த்தானே." நான்காம் நாள் போர்ச் சுருக்கம்.
அவனது யானை சுப்ரதீகம், வீரத்தில் அவனுக்கு இணையானது. பாண்டவப் படைகளை ஏறி மிதித்துக் கூழாக்கியது. பகதத்தன் விடுவித்த சக்தி ஆயுதத்தைக் கண்ணன் தன் மார்பில் ஏற்றதாலேயே அர்ச்சுனன் உயிர் பிழைத்தான். கண்ணனும் அர்ச்சுனனும் தங்கள் திறமைகள் அத்தனையும் பயன் படுத்தித்தான் அவனைக் கொல்ல முடிந்தது.
வெளி இணைப்பு
பகுப்பு:மகாபாரதக் கதை மாந்தர்கள்
இயற்பியல் வரலாற்றுக்கான ஆபிரகாம் பாயிசு பரிசு
இயற்பியல் வரலாற்றுக்கான ஆபிரகாம் பாயிசு பரிசு (Abraham Pais Prize for History of Physics) என்பது 2005ம் ஆண்டு முதல் இயற்பியல் துறையில் சிறந்தவர்களை, சாதனையாளர்களை ஊக்கப்படுத்தும் விதமாக அமெரிக்க இயற்பியல் அமைப்பு, அமெரிக்க இயற்பியல் நிறுவனம் ஆகியவற்றின் கூட்டு முயற்சியால் தொடர்ந்து வழங்கப்பட்டு வருகிறது. இப்பரிசானது அறிவியல் வரலாற்றாளர் மற்றும் துகள் இயற்பியலாளர் ஆபிரகாம் பாயிசு (1918-2000) என்பவரின் நினைவாக நினைவாக வழங்கப்படுகிறது. 2013ம் ஆண்டிலிருந்து பத்தாயிரம் டாலர் மதிப்புடைய பரிசு வழங்கப்படுகிறது.
பரிசு பெற்றவர்கள்
மூலம்: அமெரிக்க இயற்பியல் அமைப்பு
வெளி இணைப்புகள்
பகுப்பு:இயற்பியல் விருதுகள்
காட்டம்பட்டி கரியகாளியம்மன் கோயில்
கரியகாளியம்மன் கோயில் தமிழ்நாட்டில் கோயம்புத்தூர் மாவட்டம், காட்டம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரிய காளியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாதுஷாபூர் சட்டமன்றத் தொகுதி
பாதுஷாபூர் சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது குர்காவுன் மக்களவைத் தொகுதிக்கு உட்பட்டது.
சான்றுகள்
பகுப்பு:குர்கான் மாவட்டம் பகுப்பு:அரியானா சட்டமன்றத் தொகுதிகள்
ஐலண்டு விரைவுவண்டி
ஐலண்டு விரைவுவண்டி (island express), பெங்களூரில் இருந்து கன்னியாகுமரி இடையே இருவழியும் பயணிக்கும் விரைவுவண்டி ஆகும். இதை இந்திய இரயில்வே இயக்குகிறது. இது 944 கி.மீ தூரத்தை கடக்கிறது. இது ஒரு திசையில் பயணிக்க 21 மணியும் 20 நிமிடங்களும் எடுத்துக் கொள்கிறது.
சான்றுகள்
பகுப்பு:இந்திய விரைவுவண்டிகள்
கோஹிமா யுத்தம்
கோஹிமா சண்டை இரண்டாம் உலகப்போரில் பசிபிக் போர்க்களத்தில் நடந்த ஒரு திருப்புமுனையாகும். ஜப்பானியர்களின் யுகோ தாக்குதிட்டத்தை இந்த போர் திசை திருப்பி ஜப்பானியர்களின் ஆக்கிரமிப்பை தடுத்து நிறுத்தியது. கோஹிமா சண்டை மூன்று பகுதிகளாக ஏப்ரல் 4, 1944 முதல் ஜூன் 22, 1944 வரை நாகலாந்தில் உள்ள கோஹிமா நகரப்பகுதியில் நடைபெற்றது.
ஜப்பானியர்கள் கோஹிமா முகடை கைப்பற்ற விளைந்தனர். இந்த வழியாகத்தான் பிரித்தானிய மற்றும் இந்திய வீரர்களுக்கு உணவு மற்றும் போர்த்தளவாடங்கள் அனுப்பப்பட்டன. பல்வேறு தாக்குதல்களுக்கு பிறகு ஜூன் 22 அன்று இம்பால் முற்றுகை முடிவுக்கு வந்தது.
இந்த போர் கிழக்கின் ஸ்டாலின்கிராடு என்று அறியப்படுகிறது. 2013 பிரித்தானிய இராணுவ அருங்காட்சியகம் இப்போரை பிரிட்டனின் மிகப்பெரும் போர்களில் ஒன்றாக வரையறுத்தது.
ஏரம்பு சுப்பையா
ஏரம்பு சுப்பையா (சனவரி 13, 1922 - சனவரி 11 1976) இலங்கையின் புகழ்பெற்ற பரத நாட்டியக் கலைஞரும் ஆசிரியரும் ஆவார். கொக்குவில் கலாபவனம் நாட்டியப் பள்ளியின் அதிபர்.
வாழ்க்கைச் சுருக்கம்
ஏரம்பு சுப்பையாவின் தந்தை யாழ்ப்பாணம் இணுவிலைச் சேர்ந்த அண்ணாவியர் கதிர்காமர் ஏரம்பு. இவர் தனது பரம்பரையின் ஆரம்பத்தில் கலையிலிருந்த ஈடுபாடு காரணமாகக் கூத்து வடிவத்தில் காவடி, இசை நாடகம் போன்றவற்றை நடாத்தினார். அத்துடன் ஒப்பந்த அடிப்படையில் இந்தியக் கலைஞர்களை வரவழைத்து இலங்கை முழுவதும் கலை நிகழ்ச்சிகளை நடாத்தினார். ஏரம்பு அவர்கள் தனது மகனான சுப்பையா அவர்களை 1946ல் தமிழகத்திற்கு அனுப்பி பரதநாட்டியத்தை திருச்செந்தூர் மீனாட்சி சுந்தரம்பிள்ளை அவர்களிடமும், கதகளியை நடனக் கலாநிதி குரு கோபிநாத் அவர்களிடமும் சீரிய முறையில் கற்க வழி சமைத்தார்.
திரைப்படங்களில் நடனம்
இந்தியாவில் திரு. சுப்பையா அவர்கள் ஜெமினியின் சந்திரலேகா, சக்ரதாரி ஆகிய திரைப்படங்களில் நடனமாடும் சந்தர்ப்பத்தைப் பெற்றுக் கொண்டு அவர்களின் நடனக் குழுவினர்களுடன் பல்வேறு இடங்களிலும் நடனமாடி நன்மதிப்புப் பெற்றார். பின்னர் இலங்கை திரும்பி கலைப்பணிகள் செய்வதில் காலடி எடுத்து வைத்தார்.
அக்காலத்தில் யாழ்ப்பாணத்தில் குடும்பப் பெண்கள் அரங்கில் ஆடக்கூடாது என்ற நிலமை. அதையெல்லாம் உடைத்து அந்த நேரத்தில் யாழ் நகரத்து பெரிய கல்விமான்கள், கலைஞர்களின் புதல்விகளுக்கு நடனக் கலையைக் கற்பித்து மேடையேற்றியதன் காரணமாக ஒரு மறுமலர்ச்சியை ஏற்படுத்தினார்.